recursal/SuperWikiNEXT-32B huggingface dataset:
**நாடு போற்ற வாழ்க** இலங்கையில் 1981 இல் வெளிவந்த ஒரு தமிழ்த் திரைப்படம் ஆகும். இலங்கையின் தொழிற்சங்கத் தலைவர்களில் ஒருவரான வி. பி. கணேசன் தயாரித்த மூன்றாவது திரைப்படம் இது. மலையகத்தில் தியத்தலாவை, பண்டாரவளை, அப்புத்தளை ஆகிய இடங்களில் படமாக்கப்பட்டது. *கணேஷ் பிலிம்ஸ்* இந்த திரைப்படத்தை 1981ல் ஆறு முக்கிய நகரங்களில் திரையிட்டார்கள்.

வி. பி. கணேசன், கே. எஸ். பாலச்சந்திரன், கீதா குமாரதுங்க, ஸ்வர்ணா மல்லவராச்சி, எஸ். ராம்தாஸ் உட்படப் பலர் நடித்திருந்தனர். இதன் பாடல்களை ஈழத்து இரத்தினம் இயற்றியிருந்தார்.

கதைச் சுருக்கம்
---------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

கண்ணன் (*வி. பி. கணேசன்*) என்ற ஏழை இளைஞனும், அவனது நண்பன் மரிக்காரும் (*ராம்தாஸ்*) ஒரு பணக்காரரின் (*லத்தீப்*) பறிபோன பணப்பெட்டியை மீட்டுக்கொடுத்து, அவரது எஸ்டேட்டிலேயே வேலை பெற்றுக்கொள்கிறார்கள். பணக்காரரின் மகளான சரோஜா *(சுவர்ணா*) எஸ்டேட் சுப்பிறிண்டெண்ட் விஸ்வநாத் (*பாலச்சந்திரன்*) உடன் நெருக்கமாக பழகிக்கொண்டே, கண்ணனுடனும் அன்பாக நடந்து கொள்கிறாள். கண்ணன் இன்னுமொரு செல்வந்தரின் (*ஏகாம்பரம்*) மகளான வனிதாவை (*கீதா*) தான் உண்மையில் காதலிக்கிறான். இந்த நேரத்தில் சரோஜா கர்ப்பமாகிறாள். பழி கண்ணன் மேல் விழுகிறது.

அவமானத்தினால் சரோஜா தலைமறைவாகிவிட, அவள் இறந்துவிட்டாள் என்று நினைத்து, விஸ்வநாத் கண்ணன் மீதுள்ள கோபத்தினால், அவனது காதலி வனிதாவை மலை உச்சிக்கு அழைத்துபோய் கொலை செய்யப்போகிறான். கண்ணனுக்கும், விஸ்வநாத்துக்கும் மலை உச்சியில் சண்டை நடக்கிறது. இறந்துபோனதாக நினைத்த சரோஜா திரும்பி வருகிறாள். உண்மை தெரிய வருகிறது. இரண்டு ஜோடியும் திருமணம் செய்து கொள்கிறார்கள்.

### குறிப்பு

* ஒரே நேரத்தில் இந்தக்கதை 'அஞ்சானா' என்ற பெயரில் சிங்களப் படமாகவும் எடுக்கப்பட்டது. இதில் பிரபல நடிகர்களான விஜய குமாரதுங்க (சந்திரிகா குமாரதுங்காவின் கணவர்), ரொபின் பெர்னாண்டோ இருவரும் முக்கிய பாத்திரங்களில் ந்டித்தார்கள்.
* தமிழ்ப்படத்தில் இடம்பெற்ற, ஈழத்து ரத்தினம் இயற்றிய நான்கு பாடல்களையும் வி. முத்தழகு, கலாவதி, சந்திரிகா, சுஜாதா அத்தநாயக்க, சுண்டிக்குளி பாலச்சந்திரன் ஆகியோர் பாடியிருந்தார்கள்.

மேற்கோள்கள்
-----------

1. ↑  ஜுனைதீன், ஏ. ஏ. (9 திசம்பர் 2018). "தூரநோக்கு இல்லாததால் அழிந்துபோன வி.பி. கணேசனின் தமிழ்த் திரைப்படங்கள்!". *தினகரன் வாரமஞ்சரி*. 2020-12-31 அன்று மூலதளத்திலிருந்து பரணிடப்பட்டது எடுக்கப்பட்டது. 31 திசம்பர் 2020 அன்று பார்க்கப்பட்டது.

வெளி இணைப்புகள்
---------------

* நாடு போற்ற வாழ்க - வி.பி.கணேசன் படம் - கே.எஸ்.பாலச்சந்திரன்
**பனி மனிதன்** (*The Snow Man*) என்ற கவிதை வாலசு இசுட்டீவன்சு என்பவரால் *ஆர்மோனியம்* என்ற கவிதைப் புத்தகத்தில் 1921 அக்டோபரில் வெளியிடப்பட்டது. இது ஐந்து பகுதிகளைக் கொண்டது. 15 வரிகளை உள்ளடக்கியது.

கவிதை
-----

இசுட்டீவன்சின் நண்பர் ஜார்ஜ் சந்தயானா என்பவரிடம் இருந்து பெறபட்ட இயற்கை இயல்பற்ற தன்மையின் வெளிப்பாடு இந்தக் கவிதையில் வெளிப்படுகிறது. சந்தயானா என்பவர் உடல் உள மெய்யியலாளர். இந்தக் கவிதை இசுட்டீவன்சின் பார்வையின் குளிர்காலக் காட்சியினை துயரத்தோடு ஒப்பிட்டு பார்க்கிறார். இசுட்டீவன்சு உலகின் பார்வையை ஒரு வித்தியாசமான பார்வையிலிருந்து பார்க்கிறார். குளிர்காலத்தை நினைத்து பார்க்கும்போது, ஒரு கடுமையான புயலைப் பற்றி யோசிக்கலாம். பனிக்காலம் மற்றும் பற்றி யோசிக்கலாம். பனிக்காலம் மற்றும் பனிக்கட்டி தொந்தரவாக இருக்கலாம். ஸ்டீவன்ஸ் மக்கள் வேறுவிதமாக பார்க்க வேண்டும் என்று எண்ணுகிறார். பனிக்காலத்தை மக்கள் நேர்மறையாக அழகாக பார்க்க வேண்டும்.

ஸ்டீவன்சன் கற்பனைக்கும் உண்மைக்கும் இடையேயான வித்தியாசத்தை உருவாக்கியுள்ளார். நமது பார்வையில் மனிதர்களுக்கிடையில் எந்தவொரு தனித்துவமும் இல்லை. அவை எல்லாம் சம்மாக இருப்பினும் சம்மானவை அல்ல என்று கவிதையில் கூறுகிறார்.

மேற்கோள்
--------

* Serio, John. "Introduction". 2007: Cambridge Companion to Wallace Stevens.
* Stevens. H. Letters of Wallace Stevens. 1966: University of California Press.
* Leggett, B.J. Early Stevens: The Nietzschean Intertext. 1992: Duke University Press.
* Stevens, Wallace. The Necessary Angel: Essays on Reality and the Imagination. 1942: Vintage.
* Peisner, Jeremy. The Snow Man. Harrisburg: 2013. Print.
மூன்று பாய்மரங்களைக் கொண்ட பார்க், ஐ.அ. இறைவரி கட்டர் *சல்மன் பி. சேசு*, 1878–1907)
மூன்று பாய்மரங்களைக் கொண்ட பார்க் பாய்த் திட்டம்
**பார்க்** (barque, barc, அல்லது bark) என்பது, ஒரு வகையான பாய்க்கப்பல். இது, மூன்று அல்லது அதற்கு மேற்பட்ட பாய்மரங்களைக் கொண்டது. முன் பாய்மரமும், முதன்மைப் பாய்மரமும் குறுக்குப் பாயமைப்புக் (rigged square) கொண்டது. பின் பாய்மரம் முன்-பின் பாயமைப்புக் (rigged fore-and-aft) கொண்டது.

பெயர்
-----

18ம் நூற்றாண்டில், பிரித்தானிய அரச கடற்படை, அதன் வழமையான வகைப்பாட்டுக்குள் அடங்காத ஒரு கப்பலுக்கு "பார்க்" என்ற பெயரைப் பயன்படுத்தியது. பிரித்தானியக் கடற்படைத் தலைமை யேம்சு குக்கின் ஆய்வுப் பயணத்துக்காக ஒரு கப்பலை வாங்கியபோது, அதை எ.எம்.பார்க் *என்டெவர்* என்னும் பெயரில் பதிவு செய்தனர். ஏற்கெனவே பயன்பாட்டில் இருந்த சுலூப் வகைக் கப்பலான "என்டெவர்" என்பதில் இருந்து வேறுபடுத்துவதற்காகவே "பார்க்" என்னும் சொல் சேர்க்கப்பட்டது.

பாயமைப்பு
---------

18ம் நூற்றாண்டின் இறுதியில், "பார்க்" என்னும் பெயர், ஒரு குறித்த வகையான பாய்த் திட்டம் கொண்ட எந்தவொரு கப்பலையும் குறிக்கப் பயன்பட்டது. இது மூன்று அல்லது அதற்கு மேற்பட்ட பாய்மரங்களையும், பின் பாய்மரத்தில் முன்-பின் பாயமைப்பும், ஏனைய பாய்மரங்களில் குறுக்குப் பாயமைப்பும் கொண்டதாக இருந்தது. 19ம் நூற்றாண்டில் பாய்க்கப்பல்களின் பொற்காலம் என வர்ணிக்கப்படும் காலத்தில் "பார்க்" கப்பல்கள் முக்கிய பங்காற்றின. குறைந்த பணிக்குழுவுடன் இயங்கிய போதிலும், கடல்வழிகளைக் கண்டடைவதில் முழுப் பாயமைப்புக் கப்பல்களுக்கு இணையாக இவை விளங்கின. 

உழைப்புச் செறிவு கொண்ட குறுக்குப் பாய்கள் குறைவாக இருப்பதால், முழுப் பாயமைப்புக் கப்பல்கள், "பிரிக்" பாயமைப்புக் கப்பல்கள் ஆகியவற்றைவிடக் குறைந்த பணிக்குழுவுடன் இயங்க முடிவது "பார்க்" கப்பல்களின் சாதகமான தன்மைகளுள் ஒன்று. இவற்றின் பாயமைப்பும் செலவு குறைவானது. இசுக்கூனர், பாக்கென்டைன் போன்ற கப்பல்களைவிடத் திறமையாகச் செயற்படக்கூடிய "பார்க்", கையாள்வதற்கு இலகுவானதும், காற்றின் திசையில் செல்வதற்கு முழுப் பாயமைப்புக் கப்பல்களிலும் சிறந்ததுமாகும். பொதுவாக முழுப் பாயமைப்புக் கப்பல்களே அக்காலக் கப்பல்கள் அனைத்திலும் சிறந்தது எனினும், முன்-பின் பாயமைப்புக் கப்பல்களே காற்றின் திசையில் செல்ல மிகவும் உகந்தவை. இதனால், இரண்டினதும் சிறப்புக் கூறுகளைக் கொண்ட "பார்க்" நல்ல இணக்கமான தீர்வாக அமைந்தது.

எடுத்துக்காட்டுகள்
------------------

நல்ல நிலையில் உள்ள வணிக "பார்க்"குக்கான ஒரு எடுத்துக்காட்டு பொமேர்ண் ஆகும். இது இப்போது ஆலண்ட் கடல்சார் அருங்காட்சியகத்தில் உள்ளது. 1887ல் கட்டப்பட்ட சிகின் எனும் மரத்தாலான "பார்க்" ஒரு அருங்காட்சியகக் கப்பலாக துர்க்குவில் உள்ளது. 1841ல் வெள்ளோட்டம் விடப்பட்ட மரத்தாலான திமிங்கில வேட்டைக் கப்பலான சார்லசு டபிள்யூ. மோர்கன் என்னும் "பார்க்" 1921ல் சேவையில் இருந்து விலக்கப்பட்டு, ஒரு அருங்காட்சியகக் கப்பலாக இப்போது கானெக்டிக்கட்டில் உள்ள மிசுட்டிக் துறைமுகத்தில் உள்ளது.

மேற்கோள்கள்
-----------

1. ↑  "Sailing Ships". Sailing-ships.oktett.net. 2012-02-19 அன்று மூலம் பரணிடப்பட்டது. 2013-02-11 அன்று பார்க்கப்பட்டது.
2. ↑  "Mystic Seaport homepage". MysticSeaport.org. 2013-02-04 அன்று மூலம் பரணிடப்பட்டது. 2013-02-11 அன்று பார்க்கப்பட்டது.
**பகவான் பிர்சா உயிரியல் பூங்கா** (*Bhagwan Birsa Biological Park*) என்பது ராஞ்சி விலங்கு காட்சி சாலை என்றும் அழைக்கப்படுகிறது. இது இந்தியாவின் சார்க்கண்டின் ராஞ்சியில் உள்ள ஓர்மஞ்சியில் சக்லா கிராமத்தில் அமைந்துள்ளது.

ராஞ்சி உயிரியல் பூங்கா 1994-ல் கெட்டல்சுட் அணையின் கரையில் பாட்னா-ராஞ்சி பிரதான நெடுஞ்சாலையில் நிறுவப்பட்டது. பூங்காவில் இரண்டு பிரிவுகள் உள்ளன. அவை 1) விலங்கியல் பிரிவு 83 ஹெக்டேரில் நிறுவப்பட்டுள்ளது. 2) தாவரவியல் பிரிவு 21 ஹெக்டேரில் பரவியுள்ளது.

வசதிகள்
-------

மிருகக்காட்சிசாலையில் ஒரு பிரத்தியேக கால்நடை மருத்துவர் மற்றும் விலங்குகளின் உடல்நலப் பிரச்சினைகளைக் கண்காணிக்க 24 x 7 பயிற்சி பெற்ற பணியாளர்கள் உள்ளனர். விலங்குகளுக்கான நன்கு நிறுவப்பட்ட நோயியல் ஆய்வகம் பூங்காவில் உள்ளது. இதில் விலங்குகளுக்கு முழுமையான சிகிச்சை அளிப்பதற்காகத் தனிப் பிரிவும் மீட்கப்பட்ட விலங்குகளுக்கான அவசர பிரிவும் அடங்கும்.

உயிரியல் பூங்கா பார்வையாளர்களுக்கு மின்கலன் மூலம் இயக்கப்படும் வாகனங்கள் மற்றும் படகு சவாரி வசதிகளை வழங்குகிறது. குடிநீர், சீரான இடைவெளியில் கொட்டகைகளுடன் கூடிய ஓய்வு பகுதி, முதலுதவி பெட்டி, உடல் ஊனமுற்ற நபருக்கான சக்கர நாற்காலி, கழிப்பறைகள் மற்றும் கழிவறைகள், திசை வரைபடம் மற்றும் அறிவிப்புப் பலகை வழிசெலுத்தல், பார்வையாளர்களுக்கான தகவல் நிலையம், சுயதகவல் கணினி வசதி, சேவை, வழிகாட்டி வரைபடம் மற்றும் உணவக வசதி செய்து தரப்பட்டுள்ளன.

முன்முயற்சிகள்
--------------

இந்த மிருகக்காட்சிசாலையில் சிறந்த வசதிகளை வழங்குவதற்காக விலங்குகளைத் தத்தெடுக்கும் திட்டத்தையும் கொண்டுள்ளது. பல்வேறு அமைப்புகள் மற்றும் பிரபலங்கள் ராஞ்சி உயிரியல் பூங்காவில் விலங்குகளைத் தத்தெடுத்தனர். பிரியங்கா சோப்ரா, தத்தெடுத்த புலி துர்கா & சிங்கம் சுந்தரி ஆகும். மேகான் மற்றும் பஞ்சாப் தேசிய வங்கி போன்ற நிறுவனங்கள் கூட சில விலங்குகளைத் தத்தெடுத்துள்ளன.

மேற்கோள்கள்
-----------

1. ↑  "RMC". *www.ranchimunicipal.com*. 2020-01-04 அன்று பார்க்கப்பட்டது.
2. ↑  Pioneer, The. "Special arrangements at Bhagwan Birsa Zoo to keep animals warm". *The Pioneer* (ஆங்கிலம்). 2020-01-04 அன்று பார்க்கப்பட்டது.
3. ↑  Pioneer, The. "Now, battery operated bus, golf carts at Birsa Zoo". *The Pioneer* (ஆங்கிலம்). 2020-01-04 அன்று பார்க்கப்பட்டது.
4. ↑  "After tigress, Priyanka adopts lioness Sundari". *The Times of India* (ஆங்கிலம்). June 2, 2012. 2020-01-04 அன்று பார்க்கப்பட்டது.
பாலியல் கல்வியை மக்களிடம் கொண்டு சேர்க்க விளம்பரம், திரைப்படங்கள், ஒலிநாடாக்கள் என்று பல்வேறு விதங்களில் அரசு அமைப்புகளும், தனியார் தன்னார்வ அமைப்புகளும் முயற்சி செய்கின்றன. அந்த வகையில் கணினி **விளையாட்டு** மூலம் **பாலியல் கல்வி**யைப் புகட்டும் முறையும் ஒன்று.

பயன்பாடு
--------

விளையாட்டின் மூலம் ஆணுறையின் அவசியம், பாதுகாப்பு உணர்வு, நோயின் தன்மை போன்றவற்றை விளையாடும் நபர் அறிந்து கொள்வர். இதன் மூலம் நோயைப் பற்றியும், அதன் தற்காப்பு முறைகள் பற்றியும் அறிந்து செயல்பட முடியும்.

விந்தணுக்களைப் பிடித்தல்
------------------------

இத்தகு பாலியல் கல்வி விளையாட்டுகளில் ஒன்று விந்தணுக்களைப் பிடித்தல் (catch the sperm). இந்த விளையாட்டில் எதிர்வருகின்ற விந்தணுக்களையும், நோய்க் கிருமிகளையும் ஆணுறையைப் பயன்படுத்தி பிடிக்கவேண்டும். இந்த விளையாட்டு கணினி, கைபேசி என எல்லாவற்றிலும் எளிதாக விளையாடும் வகையில் இணைக்கப்பட்டுள்ளது.

ஆதாரங்கள்
---------

1. ↑  Catch the Sperm: computer game on the internet for AIDS prevention, *Int Conf AIDS*. 2002 Jul 7-12; 14: abstract no. TuPeF5284.

வெளி இணைப்புகள்
---------------
வரைபடம் மூலமாக, குத்துக்கோட்டுச் சோதனை
கணிதத்தில் **குத்துக்கோட்டுச் சோதனை,** (*vertical line test*) தரப்பட்ட ஒரு வளைவரையானது கார்ட்டீசியன் தளத்தின் *x* , *y* அச்சுக்களை முறையே தனது ஆட்களம் மற்றும் இணையாட்களமாகக் கொண்டதொரு சார்பின் வரைபடமா என்பதைத் தீர்மானிக்கப் பயன்படுத்தப்படுகிறது.

ஒரு சார்பின் ஒவ்வொரு உள்ளீட்டிற்கும் ஒரேயொரு வெளியீடுதான் இருக்கமுடியும் என்பதால் சார்பினைக் கார்ட்டீசியன் தளத்தில் குறிக்கும்போது அச்சார்பின் ஒவ்வொரு *x* மதிப்பிற்கும் ஒரேயொரு *y* மதிப்பு மட்டுமே இருக்க முடியும். இதனை அடிப்படையாகக் கொண்டு குத்துக்கோட்டுச் சோதனை உருவாக்கப்பட்டுள்ளது.

வரைபடம் மூலமாக குத்துக்கோட்டுச் சோதனையைச் செய்வதற்கு ஒரு நேர்செங்குத்தான அளவுகோலை *x* இன் மேல் அதன் ஒரு ஓரத்திலிருந்து மற்றொரு ஓரத்திற்கு நகர்த்த வேண்டும். நகர்த்தும் போது அளவுகோல் எந்நிலையிலும் *y* அச்சுக்கு இணையாக இருக்குமாறு பார்த்துக் கொள்ளவேண்டும். இவ்வாறு அளவுகோலை நகர்த்தும்பொழுது ஏதேனுமொரு *x* மதிப்பிற்கு வளைவரையானது அளவுகோலை ஒரேயொரு முறை மட்டுமே சந்தித்தால் அவ் வளைவரை ஒரு சார்பின் வரைபடமாக இருக்கும். மாறாக ஏதேனுமொரு *x* மதிப்பிற்கு வளைவரையானது அளவுகோலை ஒன்றுக்கு மேற்பட்ட தடவைகள் சந்திக்குமேயானால் அவ் வளைவரை ஒரு சார்பின் வரைபடமாக இருக்க முடியாது.

எடுத்துக்காட்டுகள்
------------------

* *y* அச்சுக்கு இணையாகவுள்ள கோட்டைத் தவிர மற்ற கோடுகள் ஒவ்வொன்றும் ஒரு சார்பின் வரைபடமாகும்.

* {\displaystyle y^{2}=4ax} என்ற சமன்பாட்டின் வளைவரையான பரவளையம், ஒவ்வொரு *x > 0* க்கும் அளவுகோலை *x* அச்சுக்குச் சமச்சீரான இரு புள்ளிகளில் சந்திக்கும். எனவே இப்பரவளையம் ஒரு சார்பின் வரைபடமாகாது.

மேற்கோள்கள்
-----------

1. ↑  
Stewart, James (2001). *Calculus: Concepts and Contexts* (2nd ). Pacific Grove: Brooks/Cole. பக். 17. பன்னாட்டுத் தரப்புத்தக எண்:978-0-534-37718-2. "The Vertical Line Test: A curve in the *xy*-plane is the graph of a function of *x* if and only if no vertical line intersects the curve more than once."
கூரையொன்றில் தொலைக்காட்சி அலைவாங்கிகள்
**தொலைக்காட்சி அலைவாங்கி**  (*TV aerial* அல்லது *TV Antenna*) காற்றில் பரப்பப்படும் புவிப்புறத் தொலைக்காட்சி குறிப்பலைகளை பெறுவதற்கான சிறப்பு அலைவாங்கிகளாகும். இவை அதி உயர் அதிர்வெண் பட்டையில் 41 முதல் 250 மெகாஹெர்ட்சு வரையும் மீ உயர் அதிர்வெண் பட்டையில் 470 to 960 மெகாஹெர்ட்சு வரையுமுள்ள அதிர்வெண்களில் ஒளிபரப்பப்படும் தொலைக்காட்சி அலைவரிசைகளை உள்வாங்கக் கூடியவை. இவை இரண்டு வகையாக தயாரிக்கப்படுகின்றன: 

"உட்புற" அலைவாங்கிகள் - தொலைக்காட்சிப் பெட்டியின் மேலோ அல்லது அடுத்தோ வைக்கப்படுகின்றன.
"வெளிப்புற" அலைவாங்கிகள் - வீட்டின் கூரை மீதோ தனிக் கம்பத்தின் மீதோ வைக்கப்படுகின்றன.
மிகவும் பரவலாக பயன்படுத்தப்படும் அலைவாங்கிகள்: இருமுனைவ அலைவாங்கியும் ("முயல் காதுகள்") சுருள் அலைவாங்கிகளுமாகும். பெரிய அலைவாங்கிகளில் யாகி அலைவாங்கியும் மடக்கை அமைப்பிட அலைவாங்கியுமாகும்.

சான்றுகோள்கள்
-------------

1. 1 2 3  Gulati, R.R. (2007). *Monochrome And Colour Television*. New Age International. பக். 164-170. பன்னாட்டுத் தரப்புத்தக எண்:8122416071. .

வெளி இணைப்புகள்
---------------

* Article on the basic theory of TV aerials and their use
* Consumer Electronics Association antenna mapping page பரணிடப்பட்டது 2013-09-23 at the வந்தவழி இயந்திரம்
* 
* NEC Lab - A tool to design and test television antennas.
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

**பார்கிளே நடவடிக்கை** (*Operation Barclay*) என்பது இரண்டாம் உலகப் போரின் போது நடைபெற்ற ஒரு ஏமாற்று நடவடிக்கை (*deception operation*). 1943ல் நடைபெற்ற இதில், பிரித்தானிய உளவு அமைப்புகள், நேச நாட்டுப் படைகள் அடுத்து இத்தாலி மீது படையெடுப்பதற்கு பதில் பால்கன் குடா பகுதியின் மீது படையெடுக்கப்போகின்றன என ஜெர்மானியத் தளபதிகளையும் தலைவர்களையும் நம்ப வைத்தன.

வடக்கு ஆப்பிரிக்கப் போர்த்தொடர் முடிவடைந்தபின்னர் நேச நாடுகள் ஐரோப்பா மீது படையெடுக்கத் திட்டமிட்டன. இப்படையெடுப்பு [[சிசிலி] மற்றும் இத்தாலியில் நிகழுவதாக இருந்தன. இதனை நாசி ஜெர்மனியின் உத்தியாளர்களிடமிருந்து மறைக்க, படையெடுப்பு பால்கன் பகுதியின் நிகழ்ப்போகிறது என்று ஒரு போலி பிம்பத்தை நேச நாட்டு உளவுத் துறைகள் உருவாக்கின. 12வது பிரித்தானிய ஆர்மி என்ற போலி படைப்பிரிவை உருவாக்கி, அது வடக்கு ஆப்பிரிக்காவிலிருந்து பால்கன் பகுதிகளைத் தாக்குமென்று வதந்திகளைப் பரப்பின. போலியான படைநகர்த்தல்கள், வானொலி செய்திகள், கிரேக்க மொழிபெயர்ப்பாளர்களைப் படையில் சேர்த்துதல், மின்சுமீட் நடவடிக்கை ஆகிய உத்திகளைக் கையாண்டு, படையெடுப்பு பால்கன் பகுதிகளில் நிகழும் என ஜெர்மானியர்களை நம்ப வைத்தனர். இதனால் கிழக்கு நடுநிலக் கடல் பகுதியில் ஜெர்மானிய படைபலம் கூட்டப்பட்டது. சிசிலியிலிருந்து பல படைப்பிரிவுகள் விலக்கிக் கொள்ளப்பட்டு கிரீசுக்கு அனுப்பப்பட்டன. இத்தாலியக் கடற்படையின் பெரும்பகுதி ஏட்ரியாட்டிக் கடலுக்கு அனுப்பட்டது. இதனால் சிசிலியை நேச நாட்டுப் படைகள் தாக்கிய போது அங்கு குறைவான அச்சுப் படைகளே நிறுத்தப்பட்டிருந்தன.

மேற்கோள்கள்
-----------

* World War II deception operations
**சாருலதா முகர்ஜி** (*Charulata Mukherjee*) பிரம்ம சமாஜம், அகில இந்திய மகளிர் மாநாட்டோடு தொடர்புடைய மகளிர் உரிமை ஆர்வலரும், கொல்கத்தாவைச் சேர்ந்த சமூக சேவகரும் ஆவார்.   இவர் தனது சமூக மற்றும் பெண்கள் உரிமைச் செயல்பாடுகளுக்காகப் புகழ்பெற்றார். இவர் அகில இந்திய மகளிர் மாநாட்டின் தீவிர உறுப்பினராக இருந்தார். மேலும், அம்ரித் கவுர், ராணி ராஜ்வாடே, முத்துலட்சுமி ரெட்டி, அன்சா மேத்தா போன்ற பிற சமகாலத்தவர்களுடன் பணியாற்றினார்.  

தனது மகள் ரேணுகா ராய், கூச் பெகரின் மகாராணி சுனிதி தேவி, மயூர்பஞ்சு மகாராணி சுசரு தேவி, டி.ஆர். நெல்லி போன்ற வங்காளத்தைச் சேர்ந்த மற்ற பெண் ஆர்வலர்களுடன் 1932 முதல் அனைத்து வங்காள பெண்கள் சங்கத்தின் நிறுவனர் உறுப்பினராக இருந்தார். இவர்கள் தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர். 

இவர் முனைவர் பி. கே. ராய் - வங்காளக் கல்வியாளர் சரளா ராய் ஆகியோரின் மகள். அரவிந்தருடன் சேர்ந்து இந்தியாவில் தேசிய கல்வி முறையை நிறுவுவதில் முன்னோடியாக இருந்த சதீஷ் சந்திர முகர்ஜி என்பவரை மணந்தார். சுப்ரத்தோ முகர்ஜி, பிரசண்தோ முகர்ஜி என்ற ஒரு மகன்களும், ரேணுகா ராய் என்ற ஒரு மகளும் உள்ளனர்.

சான்றுகள்
---------

1. ↑  Basu, Aparna (2001). *G.L. Mehta, a Many Splendoured Man By Aparna Basu*. பக். 87. பன்னாட்டுத் தரப்புத்தக எண்:9788170228912. .
2. ↑  Minault, Gail (1989). *The extended family: women and political participation in India and Pakistan*. பக். 72. பன்னாட்டுத் தரப்புத்தக எண்:9788170010548. .
3. ↑  Grover, Verinder (1993). *Great Women of Modern India: Sarojini Naidu by Verinder Grover, Ranjana Arora*. பக். 334. பன்னாட்டுத் தரப்புத்தக எண்:9788171004577. .
4. ↑   *Woman with a mission, Rajkumari Amrit Kaur: a centenary volume*. 1989. பக். 28. .
5. ↑  Taneja, Anup (2005). *Gandhi, Women, and the National Movement, 1920-47 By Anup Taneja*. பக். 38. பன்னாட்டுத் தரப்புத்தக எண்:9788124110768. .
6. ↑  Mandal, Jyotirmay (2003). *Women and Reservation in India By Jyotirmay Mandal*. பக். 214. பன்னாட்டுத் தரப்புத்தக எண்:9788178351452. .
**குரோனாசு** *(Kronos)* சனி கோளை ஆராய்வதற்காகத் திட்டமிடப்பட்டுள்ள ஒரு விண்வெளித்திட்டம் ஆகும். சனி கிரகச் சுற்றுச்சூழலின் வேதியியல் இயைபு, ஈர்ப்பு விசை, காந்தப்புலங்கள் ஆகியனவற்றை விரிவாக ஆராய்வதே இத்திட்டத்தின் முக்கிய நோக்கமாகும். சூரிய சக்தியில் இயங்கும் ஏந்தூர்தி விண்கலம், இரண்டு வளிமண்டல ஆய்வுகலங்கள், சனியின் வளையங்களை நெருக்கமாக படம்பிடிக்க ஏதுவாக இரண்டு சிறிய புறவெளி ஆய்வுகலங்கள் முதலானவை இத்திட்டத்திற்கான பரிந்துரையில் இடம்பெற்றிருந்தன. மோதிரங்கள் நெருக்கமான இமேஜிங் (சாத்தியமான) இரண்டு சிறிய ஆய்வுகள் கொண்டுள்ளது. குரோனஸை நாசா, மேலும் இது ESA இடையே ஒத்துழைப்பு ஒரு பகுதியாக முன்மொழியப்பட்டது. நாசாவிற்கும் ஐரோப்பிய விண்வெளி நிறுவனத்திற்கும் இடையிலான ஒத்துழைப்பின் ஒரு பகுதியாக குரோனாசு விண்வெளித்திட்டம் திட்டமிடப்பட்டது
.

2015 ஆம் ஆண்டுக்குப் பிறகு விண்கலம் ஏவப்பட்ட பிறகு அது வெள்ளி, பூமி மற்றும் வியாழன் கோள்களை பல பயணங்களில் நெருங்கி ஆய்வு செய்த பின்னர் குரோனாசு விண்கல் சனியைச் சென்றடையும். 
சனியைச் சென்றடைய இவ்விண்கலம் எடுத்துக் கொள்ளும் நேரம், திட்டத்திற்காக தேர்வு செய்யப்படும் பாதையைப் பொறுத்து 6 முதல் 17 ஆண்டுகளாக இருக்கும். Iசனியின் சுற்றுச்சூழலுக்குள் சென்றதும் வளிமண்டல ஆய்வுக்கென அனுப்பப்பட்ட இரண்டு புறவெளி ஆய்வுக் கலங்களும் அங்கு விடுவிக்கப்படும். அங்குள்ள வளிமண்டலத்தின் வேதியியல் இயைபு, வெப்பநிலை, காற்றின் வேகம், 10 பார் அழுத்தத்திற்குக் கீழ் மேகங்களின் கட்டமைப்பு முதலியவற்ரை இவ்விண்கலங்கள் ஆய்வு செய்யும். வளையங்களை ஆய்வு செய்வதற்காக அனுப்பப்பட்டுள்ள விண்கலங்கள் இரண்டும் வளையங்களுக்கு நெருக்கமாகச் சென்றவுடன் அங்கு விடுவிக்கப்படும். இவை வளையங்களை நெருக்கமாகப் படம் எடுத்து அனுப்பும் பணியைத் தொடரும். 

சனி கோளுக்கு மிகநெருக்கமாகப் பறந்து செல்வதன்மூலம் ஏந்தூர்தி விண்கலம் சனியின் வளிமண்டலம், சனியின் ஈர்ப்பு இத்துடன் காந்தப் புலன்கள் முதலானவற்றை துல்லியமாக ஆராய்ந்து தகவல்களை அளிக்கும் எனக் கருதப்படுகிறது. வியாழன் கோளின் யூனோ சுற்றுப்பாதை விண்கலத்தை ஒத்த வடிவமைப்பில் சூரியப் பலகங்கள் உட்பட சனி கோளுக்கான ஏவூர்தி விண்கலமும் வடிவமைக்கப்பட்டது. இதற்குப் பின்னர் வடிவமைக்கப்பட்ட விண்கலங்களும் கலீலியோவின் சுற்றுச்சூழல் நுழைவு விண்கலனின் வடிவமைப்பிலேயே வடிவமைக்கப்பட்டன. இத்திட்டம் தற்பொழுது நடைமுறையில் உள்ள விண்வெளி தொழிநுட்பவியல் நுணுக்கங்களை அடிப்படையாகக் கொண்டது ஆகும்.

மேற்கோள்கள்
-----------

1. 1 2 3  Marty, B.; Guillot, T.; Coustenis, A. (2009). *Experimental Astronomy* **23** (3): 947–976. doi:10.1007/s10686-008-9094-9. Bibcode: 2009ExA....23..977M.
**முத்து வீரியம்** ஒரு தமிழ் இலக்கண நூல். ஐந்திலக்கணமும் கூறுவது. திருச்சிக்கு அருகில் உள்ள உறையூரைச் சேர்ந்தவரான முத்துவீரர் என்பவரால் இயற்றப்பட்டது. இவரை முத்துவீர உபாத்தியாயர் எனவும் அழைப்பர். இறுதிக் காலத்தில் இவர் சென்னையில் வாழ்ந்ததாகக் கூறப்படுகிறது. 19 ஆம் நூற்றாண்டில் வாழ்ந்தவர் இவர். இவர் சார்ந்த சமயம் பற்றி நூலில் வெளிப்படையாக எதுவும் கூறப்படாவிட்டாலும், அதில் காணப்படும் சில குறிப்புகளை வைத்து இவர் சைவ சமயத்தினரென்று கருதுவர். .

நூலமைப்பு
---------

எழுத்ததிகாரம், சொல்லதிகாரம், பொருளதிகாரம், யாப்பதிகாரம், அணியதிகாரம் என்னும் ஐந்து பிரிவுகளைக் கொண்டு அமைந்தது இந்நூல். இப்பிரிவுகள் ஒவ்வொன்றிலும் மும்மூன்று இயல்களாக மொத்தம் 15 இயல்கள் அமைந்துள்ளன:

1. **எழுத்ததிகாரம்**: எழுத்தியல், மொழியியல், புணரியல்
2. **சொல்லதிகாரம்**: பெயரியல், வினையியல், ஒழிபியல்
3. **பொருளதிகாரம்**: அகவொழுக்கவியல், களவொழுக்கவியல், கற்பொழுக்கவியல்
4. **யாப்பதிகாரம்**: உறுப்பியல், செய்யுளியல், ஒழிபியல்
5. **அணியதிகாரம்**: சொல்லணியியல், பொருளணியியல், செய்யுளணியியல்

ஆசிரியப்பாக்களால் அமைந்த இந்த நூலில் மொத்தம் 1289 பாக்கள் உள்ளன. தமிழ் மரபைத் தழுவி அமைந்த இந்நூல் ஐந்திலக்கண நூல்களுள் மிகவும் விரிவானது.
இது 96 வகைச் சிற்றிலக்கியங்களுக்கு இலக்கணம் கூறுகின்றது.

குறிப்புகள்
-----------

1. ↑  இளங்குமரன், 2009. பக். 356.
2. ↑  சுந்தரமூர்த்தி, கு. ஆராய்ச்சி முன்னுரை

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* சுந்தரமூர்த்தி, கு. (பதிப்பாசிரியர்), முத்து வீரியம்

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------
**சார்ட்ரிட்ஜின் லாட வெளவால்** (*Shortridge's horseshoe bat*)(*ரைனோலோபசு சார்ட்ரிட்ஜி*) என்பது வடகிழக்கு இந்தியா, வடக்கு மியான்மர் மற்றும் தெற்கு சீனாவைப் பூர்வீகமாகக் கொண்ட லாட வௌவால் ஆகும். இது முதன்முதலில் 1918-ல் நுட் ஆண்டர்சன் என்பவரால் விவரிக்கப்பட்டது. மேலும் 2003ஆம் ஆண்டு வரை இந்த இரண்டு சிற்றினங்களும் ஒரே இடத்தில் சேகரிக்கப்படும் வரை பிளைத்தின் லாட வௌவால் சிற்றினத்தின் துணையினமாகக் கருதப்பட்டது .

விளக்கம்
--------

இது நடுத்தர அளவிலான நீளமான தாடை மற்றும் மூக்கின் இலையுடன் இதன் நாசியை முழுமையாக மூடாது காணப்படும். இது ஒப்பீட்டளவில் வெளிறிய அடிப்பகுதியுடன் பழுப்பு நிற ரோமங்களைக் கொண்டுள்ளது.

வரம்பு மற்றும் காப்பு நிலை
--------------------------

சீனாவில், யுன்னான், சிச்சுவான், குயிசூ, ஹுனான், குவாங்சி, ஊபேய், ஆய்னான், குவாங்டொங் மற்றும் புஜியான் மாகாணங்களில் இச்சிற்றினங்கள் காணப்படுகின்றன. இது இந்தியாவின் வடக்குப் பகுதிகளிலும் மியான்மரிலும் காணப்படுகிறது. ரை. சார்ட்ரிட்ஜியின் வாழ்விடத்தில் வரையறுக்கப்பட்ட தரவு உள்ளது. ஆனால் பர்மாவில் உள்ள *டிப்டெரோகார்ப்* காட்டிலிருந்து மாதிரிகள் சேகரிக்கப்பட்டுள்ளன. மக்கள்தொகை தரவு இல்லாத போதிலும், பன்னாட்டு இயற்கைப் பாதுகாப்புச் சங்கம் இதைத் தரவுகள் போதாது எனப் பட்டியலிட்டுள்ளது.

மேற்கோள்கள்
-----------

1. ↑  Sun, K. (2020). "*Rhinolophus shortridgei*". *IUCN Red List of Threatened Species* **2020**: e.T136631A21987430. doi:10.2305/IUCN.UK.2020-2.RLTS.T136631A21987430.en.. பார்த்த நாள்: 19 November 2021.
2. ↑  Csorba, G.; Ujhelyi, P.; Thomas, P. (2003). *Horseshoe Bats of the World: (Chiroptera: Rhinolophidae)*. Alana Books. பன்னாட்டுத் தரப்புத்தக எண்:9780953604913.
3. 1 2  Smith, Andrew T.; Xie, Yan; Hoffmann, Robert S. ஏனையோர். தொகுப்பாசிரியர்கள் (2010). *A Guide to the Mammals of China*. Princeton University Press. பக். 342. பன்னாட்டுத் தரப்புத்தக எண்:9781400834112. .

 விக்கியினங்களில் சார்ட்ரிட்ஜின் லாட வெளவால் பற்றிய தரவுகள்
பல கட்டிடக்கலைப் பாணிகளைச் சார்ந்த கட்டிடங்களில் தூண்கள், அமைப்பியல் அடிப்படையிலும், அழகியல் அடிப்படையிலும் முக்கியத்துவம் வாய்ந்த உறுப்புக்களாகும். **திராவிடக் கட்டிடக்கலைத் தூண்கள்** இதற்கு விதிவிலக்கானவை அல்ல. 

இன்றும் நமக்குக் காணக் கிடைக்கும் திராவிடக்கட்டிடக்கலை சார்ந்த கட்டிடங்கள் பொதுவாக கி.பி 600 ஆம் ஆண்டுக்குப் பிற்பட்டவை ஆகும். தமிழகத்தில் கற்களால் கட்டிடங்கள் அமைக்கத் தொடங்கிய காலப்பகுதியுடன் இது ஒத்திருக்கின்றது எனலாம். இதற்கு முன்னர் கட்டிடங்கள் மரம், செங்கல், சுதை முதலியவற்றால் அமைந்திருந்தன. இக்கட்டிடங்களில் தூண்கள் பெரும்பாலும் மரத்தினால் செய்யப்பட்டிருக்கக்கூடும். கட்டிடங்கள் கற்களால் அமைக்கத் தொடங்கியபோது, மரத்தில் அமைக்கப்பட்டிருந்தவாறே கல்லிலும் பிரதி செய்யப்பட்டது என்பதற்குச் சான்றுகள் உள்ளன. எனவே திராவிடக் கட்டிடக்கலைப் பாணியின் அடிப்படைகள், சிறப்பாகத் தூண் வடிவமைப்புக்கள், கட்டிடங்கள் மரத்தினால் கட்டப்பட்ட காலங்களிலேயே உருவாகியிருக்கக்கூடும்.

கால அடிப்படையில் தூண்களின் வடிவமைப்புக்கள்
------------------------------------------

பல்லவர் காலச் சிம்மத்தூண், மாமல்லபுரம்
திராவிடக் கட்டிடக்கலை தோன்றி வளர்ந்த காலகட்டம், கி.பி 600 ஆம் ஆண்டுக்கு முன்பிருந்து 17 ஆம் நூற்றாண்டின் முடிவுவரை எனக் கூறலாம். இதன் வளர்ச்சிக் கட்டங்களைப் பல்வேறு வம்சங்களின் ஆட்சிக் காலங்களோடு தொடர்புபடுத்தி வகைப்படுத்துவது வழக்கம். இக்கட்டங்கள்:

|  |  |
| --- | --- |
| 1. பல்லவருக்கு முந்திய காலம்,
2. பல்லவர் காலம்,
3. சோழர் காலம்,
4. பாண்டியர் காலம்,
5. விஜயநகரக் காலம்,
6. நாயக்கர் காலம்
 | கி.பி 600 க்கு முன். 
கி.பி 600 - 900 
கி.பி 900 - 1150 
கி.பி 1150 - 1350  
கி.பி 1350 - 1565 
கி.பி 1600 க்குப் பின்னர்  |

என்பனவாகும். தூண்களின் வடிவமைப்பும் இக் காலகட்டங்களினூடாக வளர்ச்சியடைந்து வந்ததை அவதானிக்கலாம். கட்டிடங்களின் காலத்தைக் கணிப்பதற்குத் தூண்களின் வடிவமைப்புப் பெரிதும் உதவுகின்றது.

தூண்களின் உறுப்புக்கள்
----------------------

தூண்களும் பல்வேறு உறுப்புக்களால் ஆனவை. தமிழ் நாட்டில், மாதிரிக்காகக் கிடைக்கக்கூடிய மிகப் பழைய திராவிடக் கட்டிடக்கலைத் தூண்கள் பல்லவர் காலத்தைச் சேர்ந்தவை. இத்தொடக்ககாலக் கற்றூண்கள் மிகவும் எளிமையானவை. மிகவும் அடிப்படையான குறைந்த அளவு உறுப்புக்களையே கொண்டிருந்தன. காலப் போக்கில் திராவிடக் கட்டிடக்கலை முதிர்ச்சியடைந்தபோது தூண்கள் சிக்கலானவையாகவும், நுணுக்கமான சிற்ப வேலைப்பாடுகளுடன் கூடியவையாகவும், பல உறுப்புக்களை உடையவையாகவும் காணப்பட்டன.

இவற்றையும் பார்க்கவும்
----------------------

* திராவிடக் கட்டிடக்கலை
* திராவிடக் கட்டிடக்கலை ஒழுங்கு
**மீமுரே** (*Meemur*) என்பது சுமார் 400 மக்கள் தொகையை கொண்ட இலங்கைக் கிராமம் ஆகும். இது நக்கிள்ஸ் மலைத்தொடரில் கண்டி மாவட்டத்திற்கும் மாத்தளை மாவட்டத்திற்கும் இடையிலான எல்லைக்கு அருகில் அமைந்துள்ளது. லூல்வத்தே நகரிலிருந்து 14 கி.மீ (8.7 மைல்) பாதை வழியாக ஒரே அணுகலைக் கொண்ட இலங்கையின் மிக தொலைதூர கிராமங்களில் மீமுரே ஒன்றாகும். கிராமத்தில் செல்லுலார் சேவை எதுவும் இல்லை, ஆனால் ஒரு சிடிஎம்ஏ தொலைபேசி சேவை கிடைக்கிறது.

கிராமத்திற்கு நேரடி அஞ்சல் விநியோகம் இல்லை; ஒரு கிராமவாசி ஒவ்வொரு நாளும் தபால் சந்தியில் ஒரு தபால்காரருடன் உள்வரும் மற்றும் வெளிச்செல்லும் அஞ்சல்களை பரிமாறிக்கொள்கிறார்.
லேக்கலா மலை மிமுரே கிராமத்தில் உள்ளது. இக் கிராம மக்கள் மிளகு, ஏலக்காய், நெல் மற்றும் இஞ்சி பல பிரதான பயிர்களை நம்பியுள்ளனர். தலை நகரம் கொழும்பிலிருந்து மீமுரே கிராமம் சுமார் 175 கி. மீ தொலைவில் அமைந்துள்ளது.

போக்குவரத்து
------------

கொழும்பில் இருந்து 7 மணி நேர பயணத்தில் மீமுரே கிராமத்தை அடையலாம். மீமுரேயை அடைய முக்கிய வழி கொழும்பிலிருந்து 116 கி. மீ தூரத்தில் உள்ள கண்டி நகரின் வழியே உள்ளது. மகியங்கனை நோக்கிய கண்டி- மகியங்கனை வீதி (A26) வழியே கண்டியில் இருந்து 35 கி. மீ தொலைவில் உள்ள ஹுன்னஸ்கிரிய சந்திப்பில் இடதுபுறம் திரும்பி பின்னர் ஹுன்னஸ்கிரிய சந்திப்பிலிருந்து 15 கி. மீ தொலைவில் அமைந்துள்ள லூல்வத்த கிராமத்தை அடையலாம். அங்கிருந்து 15 கி. மீ தொலைவில் மீமுரே கிராமம் அமைந்துள்ளது. உடதும்பர காவல் நிலையம் கிராமத்தை அண்டிய காவல் நிலையமாகும். 

கொழும்பிலிருந்து மீமூருக்குச் செல்லும் வழியில் ஹுலு கங்கா (நதி), விக்டோரியா நீர்த்தேக்கம், டெல்டேனியா புதிய நகரம் (விக்டோரியா அணை, மகாவேலி திட்டத்தின் பின்னால் நீர்த்தேக்கத்தை நிரப்புவதில் டெல்டெனியா வெள்ளத்தில் மூழ்கியது), தோத்தலுகலா வன மற்றும் தாவரவியல் பூங்கா, மினி வேர்ல்ட்ஸ் எண்ட், கோபெர்ட்ஸ் கேப் (அத்தலா மொட்டுவா) ஏராளமான காற்று வீசும் இடம் ஆகிய சுற்றுலா தலங்களை காணலாம். இக்கிராமமானது எந்தவொரு களைப்படைந்த பயணிக்கும் களிப்பூட்டக்கூடிய இடமாக அமையும் என்பதில் ஒரு சந்தேகமும் இல்லை.

குறிப்புகள்
-----------

1. 1 2 3  "Meemure - Lifestyles". *Official Website of the Government of Sri Lanka*. Policy Research & Information Unit of the Presidential Secretariat of Sri Lanka. 2007-12-21 அன்று மூலம் பரணிடப்பட்டது. 2008-07-21 அன்று பார்க்கப்பட்டது.
2. ↑  "Meemure - One of the most remote villages in Sri Lanka". *Official Website of the Government of Sri Lanka*. Policy Research & Information Unit of the Presidential Secretariat of Sri Lanka. 2008-12-22 அன்று மூலம் பரணிடப்பட்டது. 2008-07-21 அன்று பார்க்கப்பட்டது.
3. ↑  "Meemure - Communication". *Official Website of the Government of Sri Lanka*. Policy Research & Information Unit of the Presidential Secretariat of Sri Lanka. 2008-07-21 அன்று பார்க்கப்பட்டது.

வெளி இணைப்புகள்
---------------

* டெய்லி நியூஸில் மீமூர் பற்றிய கட்டுரை
* meemureforestlodge.blogspot.com பரணிடப்பட்டது 2020-02-18 at the வந்தவழி இயந்திரம்
* Sri Lanka Trekking Mini Cave Camp Meemure பரணிடப்பட்டது 2019-07-17 at the வந்தவழி இயந்திரம்
**சார் மணி** அல்லது **ஜார் மணி** (tsar-kolokol, *சார் கொலோகோல்*) (Tsar Bell) உலகின் மிகப் பெரிய மணி ஆகும். இந்த மணி உடைந்த நிலையில் காணப்படுகிறது. சார் மணி ரஷ்யாவின் தலைநகராகிய மாஸ்கோவிலுள்ள ரஷ்ய அதிபரின் உத்தியோகபூர்வ இடமான கிரெம்லினில் அமைந்துள்ளது. இம்மணி 1733-35 ஆம் ஆண்டளவில், ஐவான் மெட்டோரின் மற்றும் அவர் மகன் மிகெயில் ஆகியோரால் வடிவமைக்கப்பட்டது. இந்த மணியானது மூன்று தடவைகள் புதுப்பிக்கப்பட்டது. ஒவ்வொரு புதுப்பிப்பின் போதும் அதிகளவில் உலோகங்கள் சேர்க்கப்பட்டன. இதன் நிறை 445,170 பவுண்ட் (201,924 கி.கி) ஆகும். இதன் உயரம் 6.14 மீட்டர் (20.1 அடி). இதன் விட்டம் 6.6 மீட்டர் ஆகும். இந்த மணியினை இருநூறுக்கும்
மேற்பட்ட தொழிலாளர்கள் ஒன்றிணைந்து வடிவமைத்ததனர்.

1737 ஆம் ஆண்டு ஏற்பட்ட மிகப்பெரிய தீ விபத்தின் காரணமாக இம்மணியில் ஒரு துண்டு உடைந்தது. இந்த உடைந்த துண்டின் எடை 11.5 தொன்களாகும். இந்தக் காரணத்தால் இம்மணி ஒலிப்பதில்லை.

மணியின் கலைநயம்
---------------

ஐரோப்பிய கலைவடிவில் உருவான இம்மணியின் வெளிப்புறத்தில் இயேசு கிறித்து, மேரி மாதா, திருமுழுக்கு யோவான், புனிதர்கள், அரசவை குருமார்களின் மற்றும் தேவதைகளின் உருவங்களும், அழகிய கொடிகளும் செதுக்கப்பட்டுள்ளன.

உசாத்துணை
---------

1. ↑  Slobodskoy, Archpriest Seraphim (1996), "Bells and Russian Orthodox Peals", *The Law of God*, Jordanville, N.Y.: Holy Trinity Monastery, p. 624, ISBN 0-88465-044-8

இதனையும் பார்க்க
----------------

* சார் வெடிகுண்டு
* சார் பீரங்கி

வெளி இணைப்புகள்
---------------

* official home page
* Tsar-bell பரணிடப்பட்டது 2015-03-30 at the வந்தவழி இயந்திரம்
* 

விக்கிமீடியா பொதுவகத்தில்,  
 ***சார் மணி***   
என்பதின் ஊடகங்கள் உள்ளன.
திராவிட இயக்க இதழ்கள் - ஒரு பார்வை என்னும் நூலை திராவிட இயக்க ஆய்வாளரான க. திருநாவுக்கரசு எழுதியிருக்கிறார். இந்நூலில் உள்ள கட்டுரைகள் சங்கொலி இதழில் தொடராக வெளிவந்தவை. அக்கட்டுரைகளைத் தொகுத்து, திராவிட இயக்கத்தைச் சார்ந்த இளைஞர்களின் பயன் கருதி வெளியிடுவதாக இந்நூலின் வெளியீட்டு நோக்கம் பதிப்புரையில் எடுத்துரைக்கப்பட்டு இருக்கிறது.

பின்னணி
-------

சென்னைப் பல்கலைக் கழகத்தின் தமிழ் இலக்கியத் துறை, உலகத் தமிழாராய்ச்சி நிறுவனம், டாக்டர் மா. இராசமாணிக்கனார் இதழியல் ஆய்வு மையம் ஆகிய மூன்று அமைப்புகளும் சில திராவிட இயக்க இதழ்களையும் இதழாளர்களையும் தேர்வு செய்து சென்னைப் பல்கலைக் கழகத்தில் இரண்டு கருத்தரங்குகளை நடத்தினர்.

அவற்றுள் முதல் கருத்தரங்கம் 1998 பிப்ரவரி 6, 7 ஆம் நாள்களிலும்  செப்டம்பர் 21, 22 ஆம் நாள்களிலும் நடைபெற்றது. இவ்விரு கருத்தரங்குகளிலும் 26 கட்டுரையாளர்கள் தத்தமது கருத்துரைகளை வழங்கினர். அக்கட்டுரைகளைப் பற்றி சங்கொலியில் க. திருநாவுக்கரசு திறனாய்வுக் கட்டுரைகள் எழுதினார். அவற்றின் தொகுப்பே இந்நூல் ஆகும்.

உள்ளடக்கம்
----------

1. நுழையும் முன். . .
2. திராவிட இயக்க இதழ்களின் பட்டியல்
3. முதல் கருத்தரங்கைப் பற்றிய திறனாய்வு
4. இரண்டாவது கருத்தரங்கைப் பற்றிய திறனாய்வு

சான்றடைவு
---------

1. ↑  திருநாவுக்கரசு க, திராவிட இயக்க இதழ்கள் - ஒரு பார்வை, நக்கீரன் பதிப்பகம் சென்னை, மு.பதி. திசம்பர் 1998, பக்.3
2. 1 2  திருநாவுக்கரசு க, திராவிட இயக்க இதழ்கள் - ஒரு பார்வை, நக்கீரன் பதிப்பகம் சென்னை, மு.பதி. திசம்பர் 1998, பக்.4
3. ↑  திருநாவுக்கரசு க, திராவிட இயக்க இதழ்கள் - ஒரு பார்வை, நக்கீரன் பதிப்பகம் சென்னை, மு.பதி. திசம்பர் 1998, பக்.23
4. ↑  திருநாவுக்கரசு க, திராவிட இயக்க இதழ்கள் - ஒரு பார்வை, நக்கீரன் பதிப்பகம் சென்னை, மு.பதி. திசம்பர் 1998, பக்.35
**ஜூபிலி ஹால்** (*Jubilee Hall*) என்பது 1913 ஆம் ஆண்டில் இந்தியாவின் முந்தைய  ஐதராபாத் மாநிலத்தின் நிசாம் மிர் உஸ்மான் அலிகானின் காலத்தில் கட்டப்பட்ட ஒரு அரண்மனையாகும். இது ஐதராபாத்தின் கட்டடக்கலை படைப்புகளில் தலைசிறந்த ஒன்றாக கருதப்படுகிறது. இது ஐதராபாத்தின் நம்பள்ளியில் அமைந்துள்ளது.  இது முன்னர் *பாக்-இ-ஆம்* என்று அழைக்கப்பட்ட பொது தோட்டங்களின் பச்சை புல்வெளிகளில் அமைந்துள்ளது.

வரலாறு
------

1937 ஆம் ஆண்டில், ஏழாம் நிசாமின் முடிசூட்டு வெள்ளி விழா விழா இங்கு நடைபெற்றது. எனவே இந்த அரண்மனைக்கு இப் பெயர் வந்தது. இந்த சந்தர்ப்பத்தில் தங்க முலாம் பூசப்பட்ட ஒரு சிறப்பு நாற்காலி செய்யப்பட்டு அதில் அவரது முகடு பொறிக்கப்பட்டது. நாற்காலி இப்போது புராணி அவேலியில் காட்சிக்கு வைக்கப்பட்டுள்ளது.

இந்த நிகழ்வில் நிசாம் பரிசுகளையும் நினைவுச் சின்னங்களையும் பெற்றார். இந்த பரிசுப்பொருட்களும், ஓவியங்களும் கட்டிடத்தை இன்றும் அலங்கரிக்கின்றன.

கட்டிடக்கலை
-----------

 ஜூபிலி மாளிகை
இந்த மாளிகையை *ஜைன் யார் ஜங்* என்பவர் வடிவமைத்தார். இந்த கட்டிடம் இந்திய-பாரசீக பாணியில் கட்டப்பட்டுள்ளது. இதன் மையத்தில், நிசாமின் கிரீட வடிவ, நிசாமின் சிம்மாசனத்திற்கான சிறிய ஆனால் உயர்ந்த மேடை கட்டப்பட்டது. இது நடுவில் வெள்ளைச் சதுரமாக தெளிவாகத் தெரிகிறது.

மாளிகையின் பிரமாண்டமான செவ்வக மண்டபம், சட்டமன்றம் அதன் தற்போதைய கட்டிடத்திற்குச் செல்வதற்கு முன்பு, 27 ஆண்டுகளாக மாநில சட்டமன்றக் குழு அலுவலகமாக பணியாற்றியது. மாளிகை இப்போது ஒரு மாநில மாநாட்டு மண்டபமாகவும், மாநில அரசாங்க செயல்பாடுகளுக்காகவும் செயல்படுகிறது.

மேலும் காண்க
------------

* சௌமகல்லா அரண்மனை
* புராணி அவேலி
* கோதி அரச அரண்மனை
* பாலாக்ணுமா அரண்மனை

மேலும் படிக்க
-------------

* Fodor's India By Curtis, William, Fodor, Eugene, 1905-
* Developments in Administration Under H.E.H. the Nizam VII By Shamim Aleem, M. A. Aleem

வெளி இணைப்புகள்
---------------

விக்கிமீடியா பொதுவகத்தில்,  
 ***Jubilee Hall, Hyderabad***   
என்பதின் ஊடகங்கள் உள்ளன. 

* The Hindu feature


1. ↑  "காப்பகப்படுத்தப்பட்ட நகல்". 2021-05-07 அன்று மூலம் பரணிடப்பட்டது. 2021-05-07 அன்று பார்க்கப்பட்டது.
2. ↑
A ஐக்கிய அமெரிக்க நாடுகள் Navy F/A-18E/F Super Hornet in transonic flight
U.S. Navy F/A-18 approaching the sound barrier. The white halo is formed by condensed water droplets which result from the shockwave shedding from the aircraft (see Prandtl-Glauert Singularity).
ஒலியின் விரைவை விட வேகமாக (அதாவது மாக் 1 விட வேகமாக) ஒரு பொருள் செல்லும் நிலையைக் குறிப்பதே **மீயொலிவேகம்** ஆகும். கடல் மட்டத்தில் உலர் வானிலையில் 20 °C (68 °F) வெப்பநிலையில் காற்றில் பயணிக்கும் ஒரு பொருளுக்கு மாக் 1 என்பது (ஒலியின் விரைவு) 343 மீ/வி, 1,125 அடி/வி, 768 மைல்/மணி, 667 நாட், அல்லது 1,235 கிமீ/மணி ஆகும். ஒலியின் விரைவை விட 5 மடங்குக்கும் அதிக வேகத்தில் (அதாவது மாக் 5) பயணித்தால் அது அதிமீயொலிவேகம் என்றழைக்கப்படுகிறது. பறத்தலின் போது சில பகுதிகளில் மட்டும் பாய்வு மீயொலிவேகத்திலும் மற்ற இடங்களில் குறையொலிவேகத்திலும் இருந்தால் அது ஒலியொத்தவேகம் என்றழைக்கப்படும். இது பொதுவாக மாக் 0.8 க்கும் 1.23க்குமிடையில் நிகழ்கிறது.

மீட்சிமைபெறும் ஊடகங்களில் அழுத்த அலைகளாகப் பயணிக்கும் அதிர்வுகளே ஒலியாகும். வளிமங்களின் மூலக்கூறு எடை மற்றும் வெப்பநிலையைப் பொறுத்து ஒவ்வொரு திசையிலும் வெவ்வேறு திசைவேகங்களில் ஒலி பயணிக்கும், திசைவேக மாற்றத்தில் அழுத்தத்தின் விளைவு மிகச்சிறிய அளவிலானது. குத்துயரத்தைப் பொறுத்து காற்றின் பொதிவு மற்றும் வெப்பநிலையின் மாற்றத்தால் ஒரே திசைவேகத்தில் பயணிக்கும் வானூர்தியின் மாக் எண் குத்துயரத்தைப் பொறுத்து மாறுபடும். அறை வெப்பநிலையில் இருக்கும் நீரில் மீயொலிவேகம் என்பது 1,440 மீவி (4,274 அடிவி)-யை விட அதிகமான வேகமாகும்.

நொறுங்கும் பொருட்களில் ஒலியின் வேகத்தை விட அதிக வேகத்தில் பரவும் விரிசல் இயக்கம் மீயொலிவேக முறிவு எனப்படும்.

மேலும் பார்க்க
--------------

* ஒலி முழக்கம்
* ஒலியொத்தவேகம்
* அதிமீயொலிவேகம்

குறிப்புதவிகள்
--------------

1. ↑  APOD: 2007 August 19 - A Sonic Boom
2. ↑  "F-14 CONDENSATION CLOUD IN ACTION". 2007-10-29 அன்று மூலம் பரணிடப்பட்டது. 2012-07-11 அன்று பார்க்கப்பட்டது.

வெளியிணைப்புகள்
---------------

* "Can We Ever Fly Faster Speed of Sound", October 1944, Popular Science one of the earliest articles on shock waves and flying the speed of sound
* "Britain Goes Supersonic", January 1946, Popular Science 1946 article trying to explain supersonic flight to the general public
* MathPages - The Speed of Sound
* Sound
* Supersonic sound pressure levels
**பெர்ட்டில் இலிண்ட்பிளாடு** *(Bertil Lindblad)* (ஓரெபுரோ, 26 நவம்பர் 1895 - சால்ட்சுயோபாடன், சுட்டாக்கோல்ம் புறநகரில், 25 ஜூன் 1965) ஒரு சுவீடிய வானியலாளர் ஆவார்.

ஓரெபுரோ ஓகுரே அல்மான்னா இலாரோவெர்க்கில் தொடக்கப் பள்ளிக் கல்வி முடித்ததும் இலிண்ட்பிளாடு உப்சாலா பல்கலைக்கழகத்தில் உயர்நிலைப் பள்ளிக் கல்வியை 1941 இல் முடித்தார். அங்கு 1917 இல் *filosofie magister* பட்டத்தையும் 1918 இல் *filosofie licentiat* பட்டத்தையும் பெற்றுள்ளார். இங்கேயே இவர் முனைவர் ஆய்வும் முடித்து பின்னர் 1920 இல் பல்கலைக்கழக புலமுதல்வர் ஆனார். இவர் 1927 இல் இருந்து சுவீடன் அரசு அறிவியல் கல்விக்கழகத்தின் பேராசிரியராகவும் வானியலாளராகவும் சுட்டாக்கோல்ம் வான்காணகத்தின் தலைவராகவும் இருந்தார். Iஅந்த வான்காணகத் தலைவராக, இவர் சுட்டாக்கோல்மில் பழைய கட்டிடத்தில் இருந்த வான்கானகத்தைச் சால்ட்சுயோபாடனில் இருந்த புதிய கட்டிடத்துக்கு மாற்றி, 1931 இல் அங்கே திறந்து வைத்தார்.

இவர் பால்வெளிகளின் சுழற்சிக் கோட்பாட்டை ஆய்வு செய்தார். விண்மீன்களின் தோற்றநிலை இயக்கங்களைச் சீரியமுறையில் நோக்கி இவர் நமது பால்வழியின் சுழற்சியை ஆய்வு செய்தார். இவர் பால்வெளியின் சூரியன் அமைந்த வெளிப்பகுதியின் சுழல்வீதம் கண்டறிந்தார். இது பால்வெளி அகட்டில் இருந்து ஆரப் போக்கில் குறைவதைக் கண்டறிந்தார். இது விரைவில் 1927 இல் ஜான் ஊர்த் அவர்களால் உறுதிபடுத்தப்பட்டது. சில சுழலும் விண்மீன்கள் அல்லது வளிம அகந்திரள் வட்டுகளில் அமையும் ஒத்திசைவுகள் இலிண்ட்பிளாடு ஒத்திசைவுகள் எனப் பெயர் இடப்பட்டுள்ளன.

இவரது மகனான பெரோலோப் இலிண்டுபிளாடும் வானியலாளர் ஆனார்.

தகைமைகள்
--------

**விருதுகள்**

* ஜான்சன் பதக்கம் , பிரெஞ்சு அறிவியல் கல்விக்கழகம் (1938)
* அரசு வானியல் கழகப் பொற்பதக்கம் (1948)
* புரூசு பதக்கம் (1954)

**இவர் பெயர் இடப்பட்டவை**

* இலிண்டுபிளாடு நிலாக் குழிப்பள்ளம்
* குறுங்கோள் 1448 இலிண்டுபிளாடியா

வெளி இணைப்புகள்
---------------

* Bruce Medalist Profile (with portrait)
* Murdin, Paul (2001). *Lindblad, Bertil (1895–1965)*. doi:10.1888/0333750888/3815.
மத்திய அரசு நிர்வாக மையம் in புத்ராஜெயா, மலேசியாவார்ப்புரு:SHORTDESC:மத்திய அரசு நிர்வாக மையம் in புத்ராஜெயா, மலேசியா
**பெர்டானா புத்ரா** (மலாய்: *Perdana Putra*; ஆங்கிலம்: *Perdana Putra*); என்பது மலேசியா, புத்ராஜெயாவில் உள்ள ஒரு கட்டிடமாகும். இதில் மலேசியப் பிரதமரின் அலுவலக வளாகம் அமைந்து உள்ளது.

புத்ராஜெயாவின் பிரதான மலையில் அமைந்துள்ள இந்தக் கட்டிடம், மலேசிய மத்திய அரசின் நிர்வாகப் பிரிவின் நினைவுச் சின்னமாக விளங்குகிறது.

வரலாறு
------

பெர்டானா புத்ராவின் முன் தோற்றம்
இந்தக் கட்டிடத்தின் கட்டுமானம் 1997-இல் தொடங்கப்பட்டு 1999-இன் தொடக்கத்தில் நிறைவு அடைந்தது. பிரதமர் துறையின் அனைத்துப் பிரிவுகளும் கோலாலம்பூரில் இருந்து புத்ராஜெயாவிற்கு மாற்றப்பட்ட பின்னர், ஏப்ரல் 1999-இல் இந்தக் கட்டிடம் பயன்பாட்டிற்கு அனுமதிக்கப்பட்டது.

கட்டிடக்கலை
-----------

பெர்டானா புத்ராவின் இரவுக் காட்சி
இந்தக் கட்டிடத்தின் கலை வடிவமைப்பு மலாய், இசுலாமிய மற்றும் ஐரோப்பிய கலாசாரங்களான பல்லேடியன் (*Palladian*) மற்றும் நியோகிளாசிசம் (N*eoclassicism*) போன்றவற்றைக் கொண்டது.[1] அகிடா (*aQidea*) கட்டிடக் கலைஞரான அகமது ரோசி அப்த் வகாப் (*Ahmad Rozi Abd Wahab*) எனும் கலைஞரால் வடிவமைக்கப்பட்டது.

மலேசியாவின் 4-ஆவது, 7-ஆவது பிரதமரான மகாதீர் பின் முகமதுவின் முயற்சியால் இந்தக் கட்டிடம் கட்டப்பட்டது.

கட்டிடத்தின் உட்புறம்
---------------------

பெர்டானா புத்ராவின் உட்புற அமைப்பில் உள்ள முக்கிய அறைகள் மற்றும் அரங்குகள்:

* பிரதமர் அலுவலகம்
* துணை பிரதமர் அலுவலகம்
* சிறிய மாநாட்டு மண்டபம்
* பெரிய மாநாட்டு மண்டபம்
* பார்வையாளர் அரங்கம்
* பிரதிநிதிகள் அறை
* முக்கியப் புள்ளிகள் அறை
* முக்கியப் புள்ளிகள் விருந்து மண்டபம்
* தேசியப் பாதுகாப்பு பிரிவு அலுவலகம்
* தேசியப் பொருளாதார நடவடிக்கை அலுவலகம்

மேலும் காண்க
------------

* புத்ராஜெயா
* மலேசிய நாடாளுமன்றம்

மேற்கோள்கள்
-----------

1. ↑  "Putrajaya ~ Colossal Buildings". 2022-01-28 அன்று மூலம் பரணிடப்பட்டது. 2022-11-28 அன்று பார்க்கப்பட்டது.
2. ↑  Citrin William et al.(2009). In *Malaysia at Random*. Editions Didier Millet. p. 125. ISBN 978-981-4217-95-8. Google Book Search. Retrieved on 17 July 2012.
3. ↑  The architecture of the building-Perdana Putra

வெளி இணைப்புகள்
---------------

* Tourism Malaysia - Perdana Putra

* பொதுவகத்தில் பெர்டானா புத்ரா தொடர்பாக ஊடகக் கோப்புகள் உள்ளன.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel
* United States

 |
**வனிதா ஜக்தியோ போரதே** (பிறப்பு 25 மே 1975) என்பவர்இந்தியப் பாதுகாவலர் மற்றும் வனவிலங்குப் பாதுகாப்பில் பணிபுரியும் சோயரே வான்சேரே பலநோக்கு அறக்கட்டளையின் நிறுவனர் ஆவார். இவர் பாம்புகளை மீட்பதில் நிபுணத்துவம் பெற்றவர். "இந்தியாவின் முதல் பெண் பாம்பு தோழி" என்று அங்கீகரிக்கப்பட்டார். போரதேவின் பாம்புகளைப் பாதுகாக்கும் முயற்சிகளைப் பாராட்டி இந்திய அரசு இவருக்கு நாரி சக்தி விருது வழங்கியது.

தனிப்பட்ட வாழ்க்கை
------------------

வனிதா ஜக்தியோ போரதே 25 மே 1975-ல் பிறந்தார். இவர் தனது கணவருடன் இந்தியாவின் மகாராட்டிரா மாநிலத்தில் உள்ள புல்தானாவில் வசித்து வருகிறார்.

பணி
---

உள்ளூர் சூழலில் தனது ஆர்வத்தைப் பகிர்ந்து கொண்ட நண்பர்களுடன், பண்ணையில் வளர்க்கப்பட்டதால், வனவிலங்குகளுடன் எளிதாக இருக்க போரதே கற்றுக்கொண்டார். இவர் பன்னிரண்டாம் வயதில் விசப் பாம்புகளைக் கடிக்காமல் பிடிக்க ஆரம்பித்தார். இவர் சோயரே வான்சேரே பலநோக்கு அறக்கட்டளையை நிறுவினார். இது சுற்றுச்சூழல் மாசுபாட்டைத் தடுப்பதிலும் வனவிலங்குகளைப் பாதுகாப்பதிலும் கவனம் செலுத்துகிறது. போரதே 50,000க்கும் மேற்பட்ட பாம்புகளை மீட்டு, கின்னஸ் உலக சாதனைகளில் இடம்பெற்றுள்ளார். இவர் பாம்புகள் மீது குறிப்பாக இரக்கமுள்ளதோடு தேனீக்களுடனும் அனுபவமும் கொண்டவர்.

பாம்புக் கடிக்குச் சிகிச்சையளிப்பது எப்படி என்பதை போரதே மற்றவர்களுக்குக் கற்றுக் கொடுத்தார். மேலும் பாம்புகளைப் பற்றிய யதார்த்தமான தகவல்களை வழங்குவதன் மூலம் பாம்புகள் பற்றிய பயம் குறைக்கும் (ஓபிடியோபோபியாவை) நோக்கத்தைக் கொண்டிருந்தார்: இந்தியாவில் உள்ள பாம்புகளில் பத்துச் சதவிகிதம் மட்டுமே விடமானது. மேலும் ஒவ்வொரு மருத்துவமனையிலும் நச்சு எதிர்ப்பு மருந்துகள் இலவசமாகக் கிடைக்கின்றன.

விருதுகள் மற்றும் அங்கீகாரம்
----------------------------

இந்தியா அஞ்சல் துறை போரதே சாதனைகளை அங்கீகரித்து இவரது உருவப்படத்துடன் கூடிய முத்திரையை வெளியிட்டது. அனைத்துலகப் பெண்கள் நாளில் வழங்கப்படும் 2020ஆம் ஆண்டிற்கான நாரி சக்தி விருதினைத் குடியரசுத் தலைவர் ராம்நாத் கோவிந்திடம் இருந்து 2022 ஆம் விருதைப் பெற்றார். உள்நாட்டில் "பாம்பு பெண்" என்று அழைக்கப்படும் போரதே "இந்தியாவின் முதல் பெண் பாம்பு தோழி" என்றும் அங்கீகரிக்கப்பட்டுள்ளார்.

மேற்கோள்கள்
-----------

1. ↑  Pandey, Bhavna (8 March 2022). "राष्ट्रपति ने सांप को रेसक्‍यू करने वाली देश की पहली महिला बचावकर्ता वनिता जगदेव को दिया नारी शक्ति सम्‍मान" (in hi). *Oneindia*. .
2. 1 2 3  "3 Maharashtra women honoured with Nari Shakti Puraskar including 'First woman snake-rescuer of India'" (in en). *Free Press Journal*. 8 March 2022. .
3. 1 2  "वश में किए 51 हजार नाग... ये हैं 'नाग मोहिनी'" (in hi). *News18 हिंदी*. 14 October 2017. .
4. 1 2 3  "Nari Shakti Puraskars honour Nari Shakti's triumph over social, economic and physical challenges". *Press Information Bureau*. 12 March 2022 அன்று பார்க்கப்பட்டது.
5. 1 2  "Leaders cut across political lines to hail Indian women achievers". *Orissa Post*. 8 March 2022. 30 April 2022 அன்று பார்க்கப்பட்டது.
6. ↑  "Snake rescuer, organic farmer, entrepreneur - 29 women conferred Nari Shakti award". *The New Indian Express*. 8 March 2022. .
7. 1 2  Kainthola, Deepanshu (8 March 2022). "President Presents Nari Shakti Puraskar for the Years 2020, 2021". *Tatsat Chronicle*. .
8. ↑  Deshpande, Chaitanya. "'Saanpwali bai' from Buldhana gets prestigious 'Nari Shakti' award". *The Times of India*. 19 April 2022 அன்று பார்க்கப்பட்டது.
இந்தோ-ஆஸ்திரேலிய புவித்தட்டு, அந்தியத் தட்டாகவும் ஆஸ்திரேலியத் தட்டாகவும் பிரிக்கப்பட்டுள்ளதை வரைபடம் காட்டுகிறது.
**இந்தோ-ஆசுதிரேலியப் புவித்தட்டு** என்பது ஆஸ்திரேலியா கண்டத்தையும் சூழவுள்ள பெருங்கடல்களையும் உள்ளடக்கியுள்ள ஒரு தட்டுப் புவிப்பொறைக் கட்டமைப்பு ஆகும். இது வடமேற்கே இந்தியத் துணைக்கண்டத்தையும் தன் அதன் நீர்ப் பகுதிகள் வரை உள்ளடக்கியுள்ளது. இத்தட்டின் முனை, யூரேசியத் தட்டை நெருக்கி, இமயமலையுடன் மோதுகையில் ஈடுபடுவதன் காரணமாக இந்தோ-ஆசுதிரேலியப் புவித்தட்டு இரு வெவ்வேறு தட்டுக்களாகப் பிரிந்து வருவதாக அண்மைக்கால ஆய்வுகள் தெரிவிக்கின்றன. இவ்விறு தட்டுகளும் முறையே "இந்தியப் புவித்தட்டு" எனவும் "ஆசுதிரேலியப் புவித்தட்டு" எனவும் வழங்கப்பட்டு வருகின்றன.

புவியியல்
---------

இந்தியா, மெகனேசியா (ஆஸ்திரேலியா, நியூ கினி, தாஸ்மானியா), நியூசிலாந்து, நியூ கலிடோனியா ஆகியன அனைத்தும் பண்டையகாலத்தில் (200 மில்லியன் ஆண்டுகளுக்கு முன்னர்) பெருங்கண்டமாக இருந்த கோண்டுவானாவின் பகுதிகள் ஆகும். கடல்பகுதி விரிவடைவினால் இப்பகுதிகள் பிளவடைந்தன. ஆனாலும், விரிவடைந்த மையங்கள் ஒரு தனிப் புவித்தட்டாக ஆயிற்று.

இப்புவித்தட்டு வடக்கில் இருந்து 35 பாகை கிழக்காக ஆண்டுக்கு 67 மிமீ வேகத்தில் நகருவதாக ஆஸ்திரேலியாவில் நிகழ்த்தப்பட்ட அண்மைக்கால ஆய்வுகள் தெரிவிக்கின்றன.

மேற்கோள்கள்
-----------

1. ↑  (1995) Geologists Find: An Earth Plate Is Breaking in Two

வெளி இணைப்புகள்
---------------

* உலகக் கண்டங்களின் புலப்பெயர்ச்சி - சி. ஜெயபாரதன்
**தேவகுலத்தார்** சங்ககாலப் புலவர்களில் ஒருவர். இவரது பெயர் குலம் பற்றியது. இவரது இயற்பெயரைச் சொல்லாமல் இவரைக் குலப்பெயரால் குறிப்பிட்டு மக்கள் இவரைப் பெருமைப்படுத்தியுள்ளனர்.

இவரது பாடல் ஒன்றே ஒன்று மட்டும் உள்ளது. அது குறுந்தொகை நூலில் 3 எண் கொண்ட பாடலாக அமைந்துள்ளது.

குறுந்தொகை 3 பாடல் சொல்லும் செய்தி
----------------------------------

தலைவன் தலைவிக்காக வெளியில் காத்திருக்கிறான். அவன் தலைவியைத் திருமணம் செய்துகொண்டு அடையவேண்டும் என்று தோழி நினைக்கிறாள். அதற்காகத் தோழி தலைவன் தலைவியோடு கொண்டிருக்கும் உறவைப் பழிப்பது போலப் பேசுகிறாள். இதனைத் தலைவியால் பொறுத்துக்கொள்ள முடியவில்லை. தலைவனுக்கும் தனக்கும் இடையிலுள்ள நட்பு உயர்ந்தது என்று தலைவன் கேட்குபடி சொல்கிறாள்.

குறிஞ்சிப் பூவில் தேன் எடுத்து உயர்ந்த பாறையின் மேல் பகுதியில் பெருந்தேனீ தேன் கூட்டைக் கட்டும். அப்படிக் கூடுகட்டும் மலைநாட்டுக்குத் தலைவன் என் தலைவன்.

அவனோடு எனக்கு உள்ள நட்பு நிலவுலகைக் காட்டிலும் பரந்துகிடக்கும் அகலம் கொண்டது. வானத்தைக் காட்டிலும் ஓங்கி உயர்ந்தது. கடல் நீரைக் காட்டிலும் ஆழமானது. எனவே எங்களது நட்பைக் கொச்சைப்படுத்திப் பேசாதே - என்கிறாள் தலைவி.

மேற்கோள்கள்
-----------

1. ↑  தேவகுலத்தார் - தமிழ் இணையக் கல்விக் கழகம்
நேர்பாலீர்ப்புப் பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர் (நேபெ. நேஆ. இ. மா) ஆகிய நபர்களை பாதிக்கும் உரிமைகள் ஒரு நாடு அல்லது நிலப்பகுதிகளுக்கு ஏற்ற வகையில், ஒரே பாலின திருமணத்தை சட்டப்பூர்வமாக அங்கீகரிப்பது முதல் ஓரினச்சேர்க்கைக்கான மரண தண்டனை வரை மாறுபடுகின்றன.

ஜனவரி 2021 நிலவரப்படி, 29 நாடுகள் ஒரே பாலின திருமணத்தை சட்டப்பூர்வமாக அங்கீகரித்துள்ளன. இதற்கு நேர்மாறாக, அரசு சாரா நடிகர்கள் மற்றும் சட்டத்திற்குப் புறம்பான கொலைகளைக் கணக்கில் கொள்ளாமல், ஒருமித்த ஒரே பாலின பாலியல் செயல்களுக்கு மரண தண்டனை விதிக்கப்படும் ஒரே நாடாக ஈரான் உள்ளது. ஈரான். புருனே, மொரிட்டானியா, நைஜீரியா (நாட்டின் வடக்கு மூன்றில்), சவூதி அரேபியா, சோமாலியா (தன்னாட்சி மாநிலமான ஜூபாலாந்தில்) மற்றும் ஐக்கிய அரபு எமிரேட்ஸ் ஆகிய நாடுகளில் மரண தண்டனை அதிகாரப்பூர்வமாக சட்டமாக இருந்தாலும் பொதுவாக நடைமுறையில் பின்பற்றப்படுவதில்லை. அத்துடன், தலிபான் ஆட்சியின் கீழ் உள்ள ஆப்கானிஸ்தானிலும், ரஷ்யப் பகுதியான செச்சினியாவிலும் LGBT மக்கள் சட்டத்திற்குப் புறம்பாக கொல்லப்படும் நிலையை எதிர்கொள்கின்றனர். சூடான் நாடு 2020ஆம் ஆண்டில் குதப் பாலுறவுக்கான (ஹெட்டோரோ- அல்லது ஓரினச்சேர்க்கை) நடைமுறையில் செயல்படுத்தபடாமல் இருந்த மரண தண்டனையை ரத்து செய்தது. விபச்சாரத்திற்கான தண்டனையாக கல்லெறியும் முறை 15 நாடுகளில் சட்டமாக உள்ளது, இதில் ஓரினச்சேர்க்கையும் அடங்கும். எனினும் இச்சட்டம் ஈரானில் மட்டுமே அங்குள்ள சட்ட அதிகாரிகளால் செயல்படுத்தப்படுகிறது..

2011 ஆம் ஆண்டில், ஐக்கிய நாடுகளின் மனித உரிமைகள் கவுன்சில் எபெ. எஆ. இ. மா உரிமைகளை அங்கீகரித்து முதல் தீர்மானத்தை நிறைவேற்றியது, அதைத் தொடர்ந்து ஐக்கிய நாடுகளின் மனித உரிமைகளுக்கான உயர் ஆணையர் அலுவலகம் எல்ஜிபிடி மக்களின் உரிமை மீறல்கள் மற்றும் பாகுபாடு ஆகியவற்றை ஆவணப்படுத்தும் அறிக்கையை வெளியிட்டது. இதைத் தொடர்ந்து, ஐக்கிய நாடுகள் சபை, அனைத்து நாடுகளையும் LGBT மக்களின் அடிப்படை உரிமைகளைப் பாதுகாக்கும் சட்டங்களை இயற்றுமாறு வலியுறுத்தியது.

மேற்கோள்கள்
-----------

1. ↑  "'They will kill us if they find us': LGBT Afghans fear new Taliban regime". *The Hill*. 7 September 2021 அன்று மூலதளத்திலிருந்து பரணிடப்பட்டது எடுக்கப்பட்டது. 6 September 2021 அன்று பார்க்கப்பட்டது.
2. ↑  Mendos, Lucas Ramón (2019). *State-Sponsored Homophobia 2019* (13th ). Geneva: ILGA. பக். 15.. பார்த்த நாள்: 13 September 2019.
3. ↑  Dick, Samantha (4 April 2019). "Brunei not the only place LGBTQI can be killed for who they love". *The New Daily*. .
4. ↑  Dougherty, Jill (17 June 2011). "U.N. council passes gay rights resolution". CNN. .
5. ↑  "UN issues first report on human rights of gay and lesbian people". United Nations. 15 December 2011. 7 January 2018 அன்று மூலதளத்திலிருந்து பரணிடப்பட்டது எடுக்கப்பட்டது. 20 September 2018 அன்று பார்க்கப்பட்டது.